open-index/open-wikipedia-markdown huggingface dataset:
தயோபாசுபோரைல் புளோரைடு

**தயோபாசுபோரைல் புளோரைடு** (*Thiophosphoryl fluoride*) என்பது  PSF3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். கனிம வேதியியல் மூலக்கூற்று வாயுவான இதில் பாசுபரசு, கந்தகம், புளோரின் ஆகிய தனிமங்கள் கலந்துள்ளன. தன்னிச்சையாக காற்றில் பற்றிக்கொண்டு  குளிர்ச்சியான சுடருடன் எரிகிறது. கண்டுபிடித்தவர்கள் தங்கள் கைகளைச் சுற்றி அசௌகரியம் இல்லாமல் தீப்பிழம்புகளை வைத்திருந்தனர். மேலும் அவர்கள் இதை அறியப்பட்ட குளிர்ந்த தீப்பிழம்புகளில் ஒன்று என்று அழைத்தனர். தயோபாசுபோரைல் புளோரைடு வாயு 1888 ஆம் ஆண்டில் கண்டுபிடிக்கப்பட்டது. 

இரசாயனப் போருக்கு தயோபாசுபோரைல் புளோரைடு பயனற்றதாகும். ஏனெனில் இது உடனடியாக தீப்பற்றி எரிகிறது மற்றும் போதுமான நச்சுத்தன்மையும் இதனிடமில்லை.

## தயாரிப்பு
தயோபாசுபோரைல் புளோரைடு 1888 ஆம் ஆண்டில் இயே. டபிள்யூ. ரோட்கர் மற்றும் டி. ஈ. தோர்ப் ஆகியோரால் கண்டுபிடிக்கப்பட்டு பெயரிடப்பட்டது. 

ஆர்சனிக் முப்புளோரைடு மற்றும் தயோபாசுபோரைல் குளோரைடு ஆகியவற்றை ஒன்றாக மூடிய கண்ணாடிக் குழாயில் இட்டு 150 பாகை செல்சியசு வெப்பநிலை வரை சூடாக்கி இவர்கள்  தயோபாசுபோரைல் புளோரைடைத் தயாரித்தனர். இந்த வினையில் சிலிக்கான் டெட்ராபுளோரைடும்  பாசுபரசு புளோரைடுகளும் உற்பத்தி செய்யப்பட்டன. PSCl3 சேர்மத்தின் அளவை அதிகரிப்பதன் மூலம் PSF3 சேர்மத்தின் விகிதமும் அதிகரித்தது. இவ்வினையின் போது அவர்கள் தன்னிச்சையான தீப்பற்றுதலைக்  கவனித்தனர். இதனால் தயோபாசுபோரைல் புளோரைடு தயாரிக்க பின்வரும் முறையைப் பயன்படுத்தினர்:

:3 PbF2 + P2S5 → 3 PbS + PSF3

இதற்காக 170 பாகை செல்சியசு வெப்பநிலையில், சிவப்பு பாசுபரசு மற்றும் கந்தகத்தின் கலவையை பதிலீடு செய்தும் பிசுமத் முப்புபுளோரைடைப் பயன்படுத்தியும் தயாரித்தனர்.

அசிட்டோ நைட்ரைலில் உள்ள சோடியம் புளோரைடைப்  பயன்படுத்தி PSCl3 உடன் புளோரைடைச் சேர்த்து  தயோபாசுபோரைல் புளோரைடு தயாரிப்பது மற்றொரு தயாரிப்பு முறையாகும்.

உயர் அழுத்தத்தின் கீழ் பாசுபரசு முப்புளோரைடு ஐதரசன் சல்பைடுடன் வினைபுரிந்து அதிக அளவில் தயோபாசுபோரைல் புளோரைடு வாயுவைக் கொடுக்கிறது.

:PF3 + H2S → PSF3 + H2 (200 °செல்சியசு வெப்பநிலையில் 1350 பார் அழுத்தம் )

மற்றொரு உயர் அழுத்த உற்பத்தி முறையில் கந்தகத்துடன் பாசுபரசு முப்புளோரைடு பயன்படுத்தப்படுகிறது.

## மேற்கோள்கள்

## பிற மேற்கோள்கள்
*
*
*
*
*
*
*

பகுப்பு:பாசுபரசு ஆலைடுகள்
பகுப்பு:தயோபாசுபோரைல் சேர்மங்கள்
கௌதம புத்தரின் நினைவுச் சின்னங்கள்

**கௌதம புத்தரின் நினைவுச் சின்னங்கள்** (*Relics associated with Buddha*), தற்கால இந்தியாவின் குசிநகரத்தில் கௌதம புத்தர்  தனது எண்பதாவது அகவையில் பரிநிர்வாணம் அடைந்த பின்னர் அவரது பூத உடலை எரியூட்டி கிடைத்த சாம்பல் மற்றும் எலும்புகளை  8 கண இராச்சியங்களின் தலைவர்கள் பங்கிட்டுக் கொண்டதாக *மகாபரிநிப்பான சூக்தம்* எனும் பௌத்த நூல் கூறுகிறது.

## நினைவுச் சின்னங்களின் பகுதிகள்
 
இறந்த கௌதம புத்தரின் உடலை குசி நகரத்தில் எரியூட்டினாலும், கௌதம புத்தர்  பிறந்த சாக்கிய குலத்தவர்களுக்கே முதலில் புத்தரின் அஸ்தி அனுப்பி வைக்கப்பட்டது. மகத மன்னர் அஜாதசத்துரு உள்ளிட்ட கண இராச்சியங்களின் தலைவர்கள் புத்தரின் அஸ்திக்கு உரிமை கோரியதால், அனைத்து கண சங்கத் தலைவர்களுக்கும் புத்தரின் அஸ்தியை எட்டு பங்காகப் பகிர்ந்தளிக்கப்பட்டது. எஞ்சிய ஒரு பகுதி அஸ்தியை பிப்லிவனத்தை ஆண்ட  மௌரியர்களுக்கு அனுப்பி வைக்கப்பட்டது. கௌதம புத்தர் அஸ்தியைப் பெற்றுக் கொண்ட தலைவர்கள், தங்கள் ஊர்களில் அஸ்தியின் மீது  தூபிகள் எழுப்பி கௌதம புத்தரை நினைவு கூர்ந்தனர்.

குசிநகர், பிப்ரவா, இராமகிராமம் மற்றும் வைசாலி,  அகழாய்வில் கௌதம புத்தரின் அஸ்தி வைத்து எழுப்பிய தூபிகள் கண்டறியப்பட்டது.  

புத்தகோசர் கூற்றுப்படி, புத்தரின் அஸ்தியின் ஒரு சிறு பகுதி, பெசாவர் நகரத்திற்கு அருகில் கனிஷ்கர் பேழையில் வைக்கப்பட்டதாக கூறப்படுகிறது. 

## அசோகரால் பரவிய புத்தரின்  அஸ்திகள்
 
மகத மன்னர் அஜாதசத்துரு, புத்தரின் அஸ்தி மீது எழுப்பிய தூபிகளிலிருந்து, அசோகர்  (கிமு-304 – 232) புத்தரின் அஸ்தியின் ஒரு பகுதியைத் தோண்டி எடுத்து மௌரியப் பேரரசு பகுதிகளில் புத்தரின் அஸ்திகளின் பகுதிகள் மீது பல தூபிகளை எழுப்பினார்.. 

கிபி 5 மற்றும் 7ஆம் நூற்றாண்டுகளில் இந்தியாவிற்கு வருகை தந்த சீன பௌத்த அறிஞர்களான  பாசியான் மற்றும் யுவான் சுவாங் தமது பயணக் குறிப்புகளில் புத்தரின் அஸ்தி மீது நிறுவப்பட்ட தூபிகள் சிதிலமடைந்த நிலையில் இருந்ததாக கூறுகின்றனர்.

## கௌதம புத்தரின் நினைவுச் சின்னங்கள் உள்ள இடங்கள்

 

* இராமகிராம தூபி - நேபாளம்
* பிப்ரவா - இந்தியா
* குசிநகர்- இந்தியா
* பவா நகரம்-இந்தியா
* தாமேக் தூபி- சாரநாத், இந்தியா
* சாஞ்சி - இந்தியா
* வைசாலி- இந்தியா
* ராஜகிரகம் -இந்தியா
* பீமரன் தூபி-ஆப்கானித்தான்

## குறிப்புகள்

## மேற்கோள்கள்

## ஆதாரங்கள்
*
*Brekke, Torkel (2007). Bones of Contention: Buddhist Relics, Nationalism and the Politics of Archaeology, Numen 54 (3), 270-303 
*Germano, David; Kevin Trainor (ed.) (2004). Embodying the Dharma. Buddhist Relic Veneration in Asia. New York: SUNY Press
* 

 பகுப்பு:பௌத்த நினைவுச் சின்னங்கள்
மைலோ ரங்கல்

**மைலோ ரங்கல்** (பிறப்பு: *நேதன் ரங்கல்*; 1984) ஓர் அமெரிக்க விலங்குரிமை செயற்பாட்டாளரும் "ஜாய்ஃபுல் வென்ச்சர்ஸ்" நிறுவனத்தின் நிறுவனப் பங்குதாரர் ஆவார். மேலும் அவர் "தி குட் ஃபுட் இன்ஸ்டிட்யூட்" நிறுவனத்தின் இணை நிறுவனரும் "மெர்சி ஃபார் அனிமல்ஸ்" அமைப்பின் நிறுவனரும் முன்னாள் தலைவரும் ஆவார்.

## செயற்பாடுகள்
மைலோ ரங்கல் எதிர்காலத்தில் விலங்குகளின் மூலமற்ற தற்சார்புப் புரதங்களில் முதலீடு செய்யும் ஒரு சமூக-தாக்க வென்ச்சர் கேபிடல் முதலீட்டு நிறுவனமான "ஜாய்ஃபுல் வென்ச்சர்ஸ்" நிறுவனத்தின் நிறுவன பங்குதாரராக உள்ளார். அதற்கு முன்னர் இவர் "மெர்சி ஃபார் அனிமல்ஸ்" என்ற விலங்குரிமை அமைப்பை நிறுவினார்.

விலங்கு மூலமில்லா உணவுகளை உற்பத்தி செய்யும் ஒரு சர்வதேச இலாப நோக்கற்ற நிறுவனமான "தி குட் ஃபுட் இன்ஸ்டிடியூட்" என்ற நிறுவனத்தை இவர் இணைந்து நிறுவினார்.

விலங்குரிமைக்காக சிறப்பாகப் பணியாற்றியதற்காக 2009ல் ரங்கலின் பெயர் அமெரிக்க "விலங்குரிமை புகழ்க்கூடத்தில்" (Animal Rights Hall of Fame) சேர்க்கப்பட்டது.

## மேலும் படிக்க
*கரென் இயாக்கப்போ (Karen Iacobbo), மைக்கேல் இயாக்கப்போ (Michael Iacobbo), *Vegetarians And Vegans in America Today*. கிரீன்வுட் பதிப்பகக் குழு, 2006.

## மேற்கோள் தரவுகள்

பகுப்பு:1984 பிறப்புகள்
பகுப்பு:விலங்குரிமை செயற்பாட்டாளர்கள்
பகுப்பு:வாழும் மக்கள்
பகுப்பு:நனிசைவ ஆர்வலர்கள்
சீனோபிரைசு அன்க்ரே

**சீனோபிரைசு அன்க்ரே** (*Xenophrys ancrae*) என்பது மெகோபிரைடே குடும்பத்தைச் சேர்ந்த ஒரு தவளை சிற்றினம் ஆகும். இதன் வகை இருப்பிடம் அருணாச்சலப் பிரதேசம் சாங்லாங் மாவட்டத்தில் நம்தாபா தேசிய பூங்கா மற்றும் புலிகள் காப்பகம் ஆகும். இவை 330 முதல் 790 மீ உயரத்தில் மியான்மர் எல்லைக்கு அருகில் தென்கிழக்கு அருணாச்சலப் பிரதேசத்தில்  மட்டுமே அறியப்படுகிறது. மியான்மரின் சகாயிங் மற்றும் சீனாவின் யுன்னான் ஆகிய இடங்களில் காணப்படுவதாக அறியப்படுகிறது.

## மேற்கோள்கள்

பகுப்பு:இந்திய அகணிய உயிரிகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தவளைகள்
மருத்துவ ஆராய்ச்சிக்கான ஜேன் காபின் சைல்டுசு நினைவு நிதி

**மருத்துவ ஆராய்ச்சிக்கான ஜேன் காபின் சைல்டுசு நினைவு நிதி** (Jane Coffin Childs Memorial Fund for Medical Research) என்பது 1937 ஆம் ஆண்டில் நிறுவப்பட்ட  ஒரு விருதாகும். புற்றுநோயைத் தாக்கும் மருத்துவ மற்றும் தொடர்புடைய அறிவியலில் ஆராய்ச்சிக்காக "ஜேன் காப்பின் சைல்டுசு முதுமுனைவர் பட்டத்தை" வழங்குகிறது.

## வரலாறு
இந்த நிதி 11 சூன் 1937 அன்று ஜேன் காபின் சைல்ட்சின் நினைவாக இசுடர்லிங் வின்சுடன் சைல்ட்சு மற்றும் ஆலிசு எசு. சைல்ட்சினால் நிறுவப்பட்டது.

## விளக்கம்
தற்போது, இந்த அறக்கட்டளை ஆண்டுக்கு 20 முதல் 30 உதவித்தொகைகளை வழங்குகிறது. இந்த உதவித்தொகை அமெரிக்காவில் மிகவும் மதிப்புமிக்க உதவித்தொகைகளில் ஒன்றாகக் கருதப்படுகிறது. மேலும் முனைவர் பட்டத்திற்குப் பிந்தைய ஆய்வாளர்களுக்கு மூன்று ஆண்டு வரை நிதி வழங்கப்படுகிறது. ஆராய்ச்சியாளர்கள் மற்றும் புற்றுநோய் ஆய்வுத் திட்டங்களை மேற்கொள்ளும் ஆய்வகங்கள் மற்றும் பிற மனித நோய்களைப் பற்றிய நமது புரிதலின் முன்னேற்றம் போன்ற துறைகளில் முக்கிய அறிவியல் பங்களிப்புகளைச் செய்துள்ள ஆய்வாளர்களுக்கு நிதியுதவி வழங்கப்படுகிறது. இந்த நிதியுதவி பெற்ற இருபதிற்கும் மேற்பட்ட ஆய்வாளர்கள் உடலியங்கியல், மருத்துவம் மற்றும் வேதியியல் துறைகளில் நோபல் பரிசுகளை வென்றுள்ளனர்.

பல ஆண்டுகளாக, இந்த நிதியம் தன் அறிவியல் ஆலோசகர்கள் குழுவிற்காகப் புகழ்பெற்ற விஞ்ஞானிகளை ஈர்த்துள்ளது. 2024ஆம் ஆண்டு நிலவரப்படி, முன்னாள் குழு உறுப்பினர்களில் 17 பேர் நோபல் பரிசைப் பெற்றுள்ளனர்.

அறிவியல் ஆலோசனைக் குழுவின் உறுப்பினர்களாக உள்ளவர்கள்:

* புரூசு ஆல்பர்ட்சு
* போனி பாசலர்
* டேவிட் பால்டிமோர்
* சூ பிக்ஜின்சு
* எலிசபெத் பிளாக்பர்ன்
* பீட்டர் கிரெசுவெல்
* எலைன் புக்சு
* ஜோ கால்
* டோனி ஹண்டர்
* டேவிட் ஜூலியஸ்
* சிந்தியா கென்யன்
* ஜான் குரியன்
* தாம் மனியாடிசு
* சூசன் மெக்கானெல்
* இலாயிட் ஓல்ட்
* தாமசு டி. பொல்லார்ட்
* ரேன்டி சேக்மேன்
* சார்லசு ஜே. செர்
* பமீலா ஏ. சில்வர்
* லுபெர்ட் இசுட்ரையர்
* கிரகாம் சி. வாக்கர்
* கீத் யமமோட்டோ

மருத்துவ ஆராய்ச்சிக்கான ஜேன் காபின் சைல்டுசு நினைவு நிதி, புற்றுநோய் மற்றும் பிற மனித நோய்களின் காரணங்கள் மற்றும் தோற்றம் குறித்த ஆராய்ச்சியைத் தொடர அதிகத் தகுதி வாய்ந்த மூத்த உறுப்பினர்களுக்கு வாய்ப்பளிப்பதற்காக இந்த நிதி உதவி அர்ப்பணிக்கப்பட்டுள்ளது. நோய் தொடர்பான ஆராய்ச்சியைத் தொடரும் உயிரியல் மருத்துவ ஆராய்ச்சியில் முதுநிலை ஆராய்ச்சியாளர்களுக்கு ஆதரவளிப்பதே நிதியத்தின் குறிக்கோள். அதே நேரத்தில் நிதியத்தின் கருத்தாக்கத்தின் உணர்வுக்கு ஏற்ப தனிநபரின் மதிப்பு மற்றும் பங்களிப்பை ஊக்குவிப்பதும் வலியுறுத்துவதும் ஆகும்.

குறிப்பிடத்தக்கப் பங்களிப்பாளர்கள். 

* ஜெர்மி எம். பெர்க்
* டேவிட் எசு. கபிசோ
* ஜேனட் ஹோவெல் கிளார்க்
* மார்கரெட் டி. புல்லர்
* ஜுவான் ஈ. கோன்சலஸ்
* சூசன் கோட்சுமேன்
* ஏனோச் குவாங்
* லிகுன் லூ
* லாரா மகால்
* வில்லியம் மெக்கின்னிசு
* ஜெசிகா போல்கா
* ஜேம்சு ஏ. சாபிரோ
* ஜோன் ஏ. இசுடெய்ட்சு
* கிறிசுடோபர் சாங்
* மைக்கேல் சி. சாங்
* கிளேர் எம். வாட்டர்மேன்-இசுடோர்

## மேற்கோள்கள்

## வெளி இணைப்புகள்

* அதிகாரப்பூர்வ JCC தளம்

பகுப்பு:மருத்துவ விருதுகள்
நொதி வேதியியல் பைசர் விருது

**நொதி வேதியியல் பைசர் விருது** (*Pfizer Award in Enzyme Chemistry*) முன்பு **நொதி வேதியியலில் பால்-லூயிசு விருது** என்று அழைக்கப்பட்டது. இந்த விருது 1945ஆம் ஆண்டு நிறுவப்பட்டது. தங்கப் பதக்கமும் மதிப்பூதியத்தைக் கொண்ட இந்த விருதின் நோக்கம், நாற்பது வயதுக்குட்பட்ட ஆய்வாளர்களிடையே நொதி வேதியியலில் அடிப்படை ஆராய்ச்சியைத் தூண்டுவதாகும். இந்த விருது அமெரிக்க வேதியியல் சங்கத்தின் உயிரியல் வேதியியல் பிரிவால் நிர்வகிக்கப்படுகிறது. இந்த விருதிற்கு பைசர் நிறுவனம் நிதியினை வழங்குகிறது. இந்த விருது 2022-இல் நிறுத்தப்பட்டது.

## விருது பெற்றோர்
* 1946 – டேவிட் ஈ. கிரீன்
* 1947 – வான் ஆர். பாட்டர்
* 1948 – ஆல்பர்ட் எல். லெக்னிங்கர்
* 1949 – என்றி ஏ. லார்டி
* 1950 – பிரிட்டன் சான்சு
* 1951 – ஆர்தர் கோர்ன்பெர்க்
* 1952 – பெர்னார்ட் எல். ஹோரெக்கர்
* 1953 – ஏர்ல் ஆர். ஸ்டாட்மேன்
* 1954 – ஆல்டன் மெய்சுடர்
* 1955 – பால் டி. போயர்
* 1957 – ஜி. ராபர்ட் கிரீன்பெர்க்
* 1958 – யூஜின் பி.கென்னடி
* 1959 – மைனர் ஜே. கூன்
* 1960 – ஆர்தர் பார்டி
* 1961 – பிராங்க் எம். ஹூன்னெகென்சு
* 1962 – ஜாக் எல். ஸ்ட்ரோமிங்கர்
* 1963 - சார்லஸ் கில்வர்க்
* 1964 - மார்ஷல் நிரன்பெர்க்
* 1965 – பிரடெரிக் எம். ரிச்சர்ட்சு
* 1966 – சாமுவேல் பி. வெயிசு
* 1967 – பி. ராய் வகேலோசு & சாலிக் ஜே. வகில்
* 1968 – வில்லியம் ஜே. ரட்டர்
* 1969 – இராபர்ட் டி. சிம்கே
* 1970 – கெர்பர்ட் வெயிசுபேக்
* 1971 – ஜாக் பிரீசு
* 1972 – எக்கேகார்ட் கே.எப். பாட்சு
* 1973 – கோவர்ட் எம். டெமின்
* 1974 – மைக்கேல் ஜே. சேம்பர்லின்
* 1975 – மால்கம் எல். கெப்டர்
* 1976 – மைக்கேல் எசு. பிரவுன் & ஜோசப் எல். கோல்ட்சுடைன்
* 1977 – இசுடீபன் ஜே. பென்கோவிச்
* 1978 – பால் சிம்மல்
* 1979 – பிரடெரிக் சி. காஹார்ட்மேன்
* 1980 – தாமஸ் ஏ. ஸ்டீட்ஸ்
* 1981 – டேனியல் வி. சாந்தி
* 1982 – ரிச்சர்ட் ஆர். பர்கெசு
* 1983 – பால் எல். மோட்ரிச்
* 1984 – ராபர்ட் டி. என். திஜியன்
* 1985 – தாமசு ஆர். செக்
* 1986 – ஜோஆன் ஸ்டபே
* 1987 – கிரிகோரி பெட்சுகோ
* 1988 – ஜான் டபிள்யூ. கோசாரிச்
* 1989 – கென்னத் ஏ. ஜான்சன்
* 1990 – ஜேம்சு ஏ.வெல்ஸ்
* 1991 – ரொனால்ட் வேல்
* 1992 – கார்ல் ஓ. பாபோ
* 1993 – மைக்கேல் எச். கெல்ப்
* 1994 – டொனால்ட் கில்வர்ட்
* 1995 – ஜெரால்டு எஃப். ஜாய்சு
* 1996 – பி. ஆண்ட்ரூ கார்ப்ளசு
* 1997 – டேனியல் ஹெர்ஸ்லாக்
* 1998 – ரொனால்ட் டி. ரெய்ன்சு
* 1999 – டேவிட் டபிள்யூ. கிறிசுடியன்சன்
* 2000 – எரிக் டி. கூல்
* 2001 – ரூமா பானர்ஜி
* 2002 – கரின் மியூசியர்-போர்சித்
* 2003 – டோரதி கெர்ன்
* 2004 – வில்பிரட் ஏ. வான் டெர் டோங்க்
* 2005 – நிக்கோல் எசு. சாம்ப்சன்
* 2006 – ஜேம்சு பெர்கர்
* 2007 – நீல் எல். கெல்லெகர்
* 2008 - கார்ஸ்டன் கிரெப்சு
* 2009 - வர்ஜீனியா கார்னிசு
* 2010 – வாகோ பண்டாரியன்
* 2011 - சாரா ஓ'கானர்
* 2012 – ஜின் ஜாங்
* 2013 - கேட் கரோல்
* 2014 - கெனிங் லின்
* 2015 - டக்ளசு மிட்செல்
* 2016 – மைக்கேல் சி. சாங்
* 2017 - எமிலி பால்சுகசு
* 2018 – முகமது செயத்சயம்தோஸ்ட்
* 2019 - கெனிச்சி யோகோயாமா
* 2020 - ராகுல் கோலி
* 2021 – அமி கே. போல்

## மேலும் காண்க

* உயிர்வேதியியல் விருதுகளின் பட்டியல்

## மேற்கோள்கள்

## வெளி இணைப்புகள்

* உயிரியல் வேதியியல் பிரிவு, அமெரிக்க வேதியியல் சங்கம்

பகுப்பு:மருத்துவ விருதுகள்
செர்டாங் மருத்துவமனை

{
  "type": "Feature",
  "geometry": { "type": "Point", "coordinates": [101.720278, 2.976667] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

**செர்டாங் மருத்துவமனை** அல்லது **செர்டாங் சுல்தான் இட்ரிஸ் சா மருத்துவமனை** (மலாய்: *Hospital Sultan Idris Shah Serdang*; ஆங்கிலம்: *Serdang Hospital* அல்லது *Sultan Idris Shah Serdang Hospital*) என்பது மலேசியா, சிலாங்கூர், சிப்பாங் மாவட்டம், பாங்கி புறநகர்ப் பகுதியில் உள்ள மாவட்ட மருத்துவமனை ஆகும்.

சிலாங்கூர், சிப்பாங் மாவட்டத்தின் தெற்குப் பகுதியில் அமைந்துள்ள இந்த மருத்துவமனை, காஜாங், பாங்கி, சிப்பாங், செரி கெம்பாங்கான், புத்ராஜெயா, சைபர்ஜெயா பகுதியில் இருந்து வரும் நோயாளிகளுக்கு சுகாதாரச் சேவைகளை வழங்குகிறது. 8 மே 2023 அன்று, சுல்தான் சராபுதீன் இட்ரிஸ் சா அவர்களின் பெயரால் சுல்தான் இட்ரிஸ் சா செர்டாங் மருத்துவமனை என மறுபெயரிடப்பட்டது.

## பொது

இந்த மருத்துவமனையின் கிழக்கில் தென் கிள்ளான் பள்ளத்தாக்கு விரைவுச்சாலை *(South Klang Valley Expressway)* (*SKVE*); மேற்கில் மலேசிய புத்ரா பல்கலைக்கழகத்தின் *(UPM)* மருத்துவப் பயிற்சி மருத்துவமனை ஆகியவை உள்ளன. மலேசிய வடக்கு-தெற்கு விரைவுச்சாலையின் தெற்கு வழித்தடம் வழியாகப் பயணிக்கும் போது, காஜாங் சந்திப்பில் *(Kajang Interchange)* செர்டாங் மருத்துவமனையைக் காண முடியும்.

செர்டாங் மருத்துவமனை, 15 டிசம்பர் 2005-இல் செயல்படத் தொடங்கியது. செர்டாங், புத்ராஜெயா, காஜாங் மற்றும் பாங்கியில் உள்ள ஏறக்குறைய 570,000 மக்களுக்குச் சேவை செய்யும் நோக்கத்துடன் கட்டப்பட்டது. 129,000 சதுர மீட்டர் பரப்பளவைக் கொண்ட இந்த மருத்துவமனை 620 படுக்கைகளைக் கொண்டுள்ளது. 

## நவீனத் தொழில்நுட்ப அமைப்பு

மலேசிய அரசாங்கத்தால் திட்டமிடப்பட்ட மின்னணு மருத்துவமனை அமைப்பில் *(Electronic Hospital Networks)* ஒன்றாகக் கருதப்படும் இந்த மருத்துவமனையைக் கட்டுவதற்கு RM 690 மில்லியன் ரிங்கிட் செலவானது. 'மொத்த மருத்துவமனை தகவல் அமைப்பு' (*Total Hospital Information System*) எனும் நவீனத் தொழில்நுட்ப அமைப்பை இந்த மருத்துவமனை பயன்படுத்துகிறது.

திட்டமிடல் முதல் கட்டுமானம் வரையில், 'எதிர்கால மருத்துவமனை' என்ற திட்டத்தின் அடிப்படையில் இந்த மருத்துவமனை கட்டப்பட்டது. பளபளப்பான வெளிப்புறத் தோற்றத்தைக் கொடுப்பதற்காக அலுமினியப் பூச்சுகளைப் பயன்படுத்திய முதல் மலேசிய மருத்துவமனை என அறியப்படுகிறது. மற்றும் வெப்பநிலையைப் பராமரிக்கவும் மின்சாரப் பயன்பாட்டைக் குறைக்கவும் நவீனக் குளிரூட்டும் முறையைப் பயன்படுத்தும் மலேசியாவின் முதல் மருத்துவமனை எனவும் அறியப்படுகிறது. 

## புள்ளி விவரங்கள்

* எஃகு கட்டுமான அமைப்பு (6100 டன்கள்)
* நவீன அறுவை சிகிச்சை அரங்குகள் - *(Modular Operation Theatre)*
* மேல்தளக் கூரைத் தோட்டம் (5 ஏக்கர்)
* 45 ஏக்கர் பரப்பளவில் நோயாளிகள் பூங்கா
* 20 அறுவை சிகிச்சை அரங்குகள்
* 19 நோயாளிகள் தங்கும் வார்டுகள்
* 620 படுக்கைகள்

## முகவரி

Hospital Sultan Idris Shah Serdang
Jalan Puchong, 43000 Kajang, Selangor 
Tel :  +603-8947 5555
Emel : hsis@moh.gov.my ﻿
இணையத் தளம்: 

## காட்சியகம்

Pusat Jantung Hospital Serdang (221010-0940).jpg|இதய சிகிச்சை மையம்
Pusat Jantung Hospital Serdang (221010-0944).jpg|இதய சிகிச்சை மையம் 2
Facade of Hospital Pengajar UPM.jpg|பயிற்சி மருத்துவமனை
Hospital Serdang (221010-0951).jpg|பொதுத் தோற்றம்


## மேற்கோள்கள்

## வெளி இணைப்புகள்
* 
* Ministry of Health, Malaysia

பகுப்பு:மலேசிய மருத்துவமனைகள்‎‎
நோர்டிக்கு மருத்துவப் பரிசு

**நோர்டிக்கு மருத்துவப் பரிசு** (*Nordic Medical Prize*) என்பது மருத்துவ ஆராய்ச்சிக்கான சலூசு அன்சுவர்/உல்ப் நீல்சொன்னேசு (SalusAnsvar/Ulf Nielsonnes) அறக்கட்டளையால் மருத்துவ ஆராய்ச்சிக்கான சுவீடன் பரிசு ஆகும். மருத்துவத்திற்கான நோபல் பரிசிற்கு அடுத்தபடியாக நோர்டிக்கு நாடுகளில் வழங்கப்படும் இரண்டாவது பெரிய மருத்துவ விருதாக இது உள்ளது. மேலும் ஒரு பத்து இலட்சம் சுவீடன் குரோனர் பணப் பரிசும் இந்த விருதில் அடங்கும். இந்த விருது 1998 முதல் வழங்கப்படுகிறது.

## விருது பெற்றோர்

* 1998-லார்சு வாலெண்டின் 
* 1999-பிஜோர்ன் ரைதேவிக் 
* 2000-ஜோர்கன் எங்கெல் 
* 2002-அன்னே-லிசு போர்ரெசன்-டேல் 
* 2003-ரிக்கார்ட் கோல்ம்டால் மற்றும் ஆண்ட்ரேஜ் தார்கோவ்சுகி 
* 2004-உல்ப் லெர்னர் மற்றும் ஜுக்கா எச். மெர்மன் 
* 2005-பீட்டர் ஆர்னர் 
* 2006-கிளாசு ஓல்சன் மற்றும் கலர்வோ வானென் 
* 2007-தாமசு சான்ட்சட்ரோம் 
* 2010-மார்கு காசுடே, பெர்டு ஜே. லிண்ட்சுபெர்க் & துர்குட் டாட்லிஸுமாக் 
* 2012-ஓலா டிட்ரிக் சௌக்ஸ்டாட் 
* 2013-ஈஜா கல்சோ & ஈவா கோசெக் 
* 2014-எர்கி ஐசோமெட்சா & கெர்கார்ட் ஆண்டர்சன் 
* 2015-லார்ஸ் எங்கெல்பிரெட்ட்சன், ரோல்ட் பஹ்ர், ஜோன் கார்ல்சன் & மைக்கேல் கெஜார்
* 2016-கெய்கி ஜோன்சு மற்றும் லிசா ரைடன், என்ரிக் குரோன்பெர்க் & ஜோனாசு குகோசன்
* 2017-குன்கில்ட் வால்டேமர் & காஜ் ப்ளென்னோ
* 2018-ஜூலீன் ஆர். ஜியாரத் & பேட்ரிக் ரோர்ஸ்மேன்

## மேலும் காண்க

* அபர்கா பரிசு

## மேற்கோள்கள்

பகுப்பு:மருத்துவ விருதுகள்
பகுப்பு:சுவீடன் விருதுகள்
சீசியம் இருபிசுமத்தைடு

**சீசியம் இருபிசுமத்தைடு** (*Cesium dibismuthide*) என்பது CsBi2 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். பிசுமத்துடன் சீசியத்தைச் சேர்த்து 650 பாகை செல்சியசு வெப்பநிலையில் வினைபுரியச்செய்து விளைபொருளை குளிர்வித்தால் இலேசான் வெள்ளி நிறத்தில் சீசியம் இருபிசுமத்தைடு படிகங்கள் உருவாகின்றன. படிகங்கள் Fd3m இடக்குழுவில் கனசதுரப்படிக வடிவில் Cu2Mg கட்டமைப்பைக் கொண்டுள்ளன. சில ஆதாரங்கள் சீசியம் இருபிசுமத்தைடு காற்றுக்கு உணர்திறன் இல்லை ஆனால் ஈரப்பதத்திற்கு சற்று உணர்திறன் கொண்டிருக்கும் என்று சுட்டிக்காட்டுகின்றன. இருப்பினும், சில நிமிடங்களுக்கு காற்றில் விடப்பட்ட பிறகு இச்சேர்மம் சிதைந்து வெப்பத்தை வெளியிடுவதாகவும் பிற ஆதாரங்கள் குறிப்பிடுகின்றன.

## மேற்கோள்கள்

பகுப்பு:சீசியம் சேர்மங்கள்
பகுப்பு:பிசுமத்தைடுகள்
மலேசிய பெர்லிஸ் பல்கலைக்கழகம்

{
  "type": "Feature",
  "geometry": { "type": "Point", "coordinates": [100.244167, 6.447222] },
  "properties": {
    "title": "Malaysian University",
    "marker-color": "342ad5",
    "marker-size": "small",
    "marker-symbol": "home"
  }
}
**மலேசிய பெர்லிஸ் பல்கலைக்கழகம்** (ஆங்கிலம்:(*Universiti Malaysia Perlis*; மலாய்: *Universiti Pahang Malaysia*) (**UniMAP**) என்பது மலேசியா, பெர்லிஸ்,  கங்கார்; ஆராவ் நகரங்களில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும். 

தொடக்கத்தில் இந்தப் பல்கலைக்கழகம் **வடக்கு மலேசிய பல்கலைக்கழகப் பொறியியல் கல்லூரி**  (ஆங்கிலம்:(*Northern Malaysia University College of Engineering*; மலாய்: *Kolej Universiti Kejuruteraan Utara Malaysia*) (**KUKUM**) எனும் பெயரில் நிறுவப்பட்டது.  

பின்னர் பொறியியல் மற்றும் தொழில்நுட்பத்தில் நிபுணத்துவம் பெற்ற ஒரு தொழில்நுட்ப பல்கலைக்கழகமாகத் தகுதி உயர்த்தப்பட்டது.

## பொது

இந்தப் பல்கலைக்கழகம் 25 சூலை 2001 அன்று மலேசியாவின் உயர் கல்விக்கான 17-ஆவது பொதுக் கல்வி நிறுவனமாக (வடக்கு மலேசிய பல்கலைக்கழகப் பொறியியல் கல்லூரி) நிறுவப்பட்டது. 

7 பிப்ரவரி 2007 அன்று, வடக்கு மலேசிய பல்கலைக்கழகப் பொறியியல் கல்லூரி ஒரு முழு அளவிலான பல்கலைக்கழகமாக தரம் உயர்த்தப்பட்டு அதன் தற்போதைய மலேசிய பெர்லிஸ் பல்கலைக்கழகம் எனும் பெயரைப் பெற்றது.

## வரலாறு

2 மே 2002 அன்று பெர்லிஸ்  ஆராவ் நகரில் உள்ள ஒரு தற்காலிக வளாகத்தில் அதன் செயல்பாடுகளைத் தொடங்கியது. சிறிது காலத்திற்குப் பிறகு, பாடத்திட்ட மேம்பாடு, கட்டமைப்பு மேம்பாடு மற்றும் மாணவர் சேர்ப்பு நடவடிக்கைகள் தொடங்கின. 2002/2003 கல்வி அமர்வுக்கு 119 மாணவர்களின் முதல் சேர்க்கை 20 சூன் 2002 அன்று தொடங்கியது. 

தொடக்கத்தில் இரண்டு பாடத் திட்டங்களை வழங்கிய மலேசிய பெர்லிஸ் பல்கலைக்கழகம்; தற்போது ஏறக்குறைய 10,000 மாணவர்களுக்கு கல்வி வசதிகளை வழங்கி வருகிறது. ஆறு பட்டையத் துறைகள், 37 இளங்கலை பட்டப்படிப்புகள், 20 முதுகலை பட்டப்படிப்புகள்,  பன்னிரண்டு தத்துவவியல் ஆய்வுகள்; ஆகியவற்றை வழங்கி வருகிறது. 

தீபகற்ப மலேசியாவின் வடக்கில் அமைந்துள்ள மலேசிய பெர்லிஸ் பல்கலைக்கழகம்; பெர்லிஸ் மாநிலத்தின் 30 இடங்களில் தன் துணைக் கல்வி வளாகங்களைக் கொண்டுள்ளது.

## தரவரிசைகள்

## இணைப் பல்கலைக்கழ்கங்கள்

* மலேசிய துன் உசேன் ஓன் பல்கலைக்கழகம் (UTHM)
* மலேசிய மலாக்கா தொழில்நுட்ப பல்கலைக்கழகம் (UTeM)
* மலேசிய பகாங் பல்கலைக்கழகம் (UMP)

## மேலும் காண்க
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்
* Universiti Malaysia Perlis

பகுப்பு:மலேசியப் பல்கலைக்கழகங்கள்
பேராவூரணி பெரிய குளம்

**பேராவூரணி பெரிய குளம்** (*Peravurani periya kulam*) என்பது இந்தியாவின், தமிழ்நாட்டின், தஞ்சாவூர் மாவட்டம், பேராவூரணி என்ற ஊரில் அமைந்துள்ள ஒரு ஏரியாகும். இந்த ஏரி பேராவூரணி வட்டத்தில் பத்துக்கும் மேற்போட்ட சிற்றூர்களை இணைக்கும் விதமாக பெரியாக உள்ளது. இது 564 ஏக்கர் பரப்பளவு கொண்டது. இந்த ஏரியில் இருந்து 5,500 ஏக்கர் நிலம் பாசண வசதி பெறுகிறது.

வெகுகாலமாக தூர்வாரப்படாமல் நீரின்றி வரண்டிருந்ததாக பேராவூரணி பெரிய குளம் இருந்தது. கஜா புயலுக்குப் பிறகு மக்களின் வாழ்வாதாரத்தை மீட்டெருக்கும் ஒரு பகுதியாக இக்குளத்தை தூர்வார பேராவூரணியையும் அதைச் சுற்றியுள்ள பகுதிகளைச் சேர்ந்த இளைஞர்கள் முடிவு செய்தனர். அதற்காக *கடைமடை பகுதி ஒருங்கிணைந்த விவசாயிகள் சங்கம்* என்ற அமைப்பை உருவாக்கி ஏரியைத் தூர்வாரி ஆழப்படுத்தினர்.

## மேற்கோள்கள்

பகுப்பு:தஞ்சாவூர் மாவட்ட ஏரிகள்
சுவீடன் மருத்துவச் சங்கம்

**சுவீடன் மருத்துவச் சங்கம் அல்லது சுவீடன் மருத்துவச் சமூகம்** (*Swedish Medical Society*; Svenska Läkresällskapet) என்பது சுவீடன் மருத்துவர்களால் தோற்றுவிக்கப்பட்ட ஒரு தன்னாட்சி, அறிவியல் தொழில்முறை அமைப்பாகும். சுகாதாரப் பராமரிப்பில் ஆராய்ச்சி, கல்வி மற்றும் தரத்தை மேம்படுத்துவதே இதன் நோக்கமாகும்.

நுண்ணுயிரியல் அல்லது சுகாதாரத்தில் குறிப்பிடத்தக்கப் பங்களிப்புகளைச் செய்த ஒரு விஞ்ஞானிக்கு ஒவ்வொரு பத்து வருடங்களுக்கும் இச்சங்கம் பாஸ்டர் பதக்கத்தை வழங்குகிறது. இச்சமூகத்தின் அசல் பதக்கம் 1892ஆம் ஆண்டில் லூயிஸ் பாஸ்டரின் பிறந்தநாளில் பாஸ்டருக்கு வழங்கப்பட்டது. மேலும் தசாப்த விருது 1900- இல் தொடங்கப்பட்டது.

## அமைப்பு
சுவீடன் மருத்துவச் சங்கம் 1808ஆம் ஆண்டில் ஜேக்கப் பெர்செலியசு, ஜோனாசு என்ரிக் கிசுட்ரன், எரிக் கேடேலியசு, ஆண்டர்சு ஜோகன் காக்சுட்ரோமர், கார்ல் பிரெட்ரிக் வான் சூல்சென்ஹெய்ம், எரிக் கார்ல் டிராப்வென்பெல்ட் மற்றும் என்ரிக் கான் ஆகியோரால் நிறுவப்பட்டது. இது ஐரோப்பாவில் உள்ள பழமையான மருத்துவச் சங்கமாகும்.  நோர்டிக் நாட்டில் மருத்துவத்தில் பட்டம் பெற்றவர்கள், வேறு இடங்களில் மருத்துவத்தில் பட்டம் பெற்று, சுவீடனில் பயிற்சி பெற உரிமம் பெற்றவர்கள் அல்லது சுவீடனில் உள்ள மருத்துவ பீடத்தில் முனைவர் பட்டம் பெற்றவர்களும் முழு உறுப்பினர்களாகத் தகுதி பெற்றுள்ளனர்.

2022ஆம் ஆண்டில், 20,000க்கும் மேற்பட்ட உறுப்பினர்கள் இருந்தனர்.

## மேற்கோள்கள்

## வெளி இணைப்புகள்
* அதிகாரப்பூர்வ சுவீடிய வலைத்தளம்
* அதிகாரப்பூர்வ இணையதளம் ஆங்கிலத்தில்

பகுப்பு:சுவீடன்
ஜே. அல்லின் டெய்லர் பன்னாட்டு மருத்துவ பரிசு

**ஜே. அல்லின் டெய்லர் பன்னாட்டு மருத்துவப் பரிசு** (*J. Allyn Taylor International Prize in Medicine*) ஐக்கிய இராச்சியத்தில் இலண்டனில் உள்ள மேற்கத்திய ஒன்ராறியோ பல்கலைக்கழக இராபர்ட் ஆராய்ச்சி நிறுவனம், மருத்துவத்திற்காக ஜே. அல்லின் டெய்லர் பன்னாட்டு மருத்தவப் பரிசினை நிறுவியுள்ளது. இந்தப் பரிசு தனிநபருக்கோ  நிறுவனத்தின் முக்கிய ஆராய்ச்சிப் பகுதிகளில் ஒன்றில் அடிப்படை அல்லது மருத்துவ ஆராய்ச்சித் துறையில் குறிப்பிடத்தக்கப் பங்களிப்புகளைச் செய்த தனிநபர்களுக்கோ வழங்கப்படுகிறது.

## மேலும் காண்க

* மருத்துவ விருதுகள் பட்டியல்

## மேற்கோள்கள்

பகுப்பு:மருத்துவ விருதுகள்
குளோரோ அசிட்டால்டிகைடு

**குளோரோ அசிட்டால்டிகைடு** (*Chloroacetaldehyde*) என்பது C2H3ClO என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ClCH2CHO என்ற அமைப்பு வாய்பாட்டாலும் இதை அடையாளப்படுத்தலாம். தொடர்புடைய சில சேர்மங்களைப் போலவே, இதுவும்  அதிக எலக்ட்ரான் நாட்டமுள்ள வினையாக்கியும் ஓர் ஆபத்தான ஆல்க்கைலேற்றும் முகவரும் ஆகும். குளோரோ அசிட்டால்டிகைடு பொதுவாக நீரற்ற வடிவத்தில் காணப்படுவதில்லை, மாறாக அரை அசிட்டாலாகக் காணப்படுகிறது. (ClCH2CH(OH))2O

குளோரோ அசிட்டால்டிகைடு  என்பது புற்றுநோய் சிகிச்சையில் பயன்படும் ஆண்டினோபிளாசுட்டிக்கு ஐபோசுபாமைட்டு என்ற மருந்தின் வளர்சிதை மாற்ற வேதிப்பொருளாகும். மேலும் ஐபோசுபாமைடில் காணப்படும் சில நச்சுத்தன்மைக்கு இது காரணமாக இருக்கலாம் என்று நம்பப்படுகிறது.

## தயாரிப்பு
நீரிய வினைல் குளோரைடை குளோரினேற்றம் செய்து நீரேற்ற குளோரோ அசிட்டால்டிகைடைத் தயாரிக்கலாம். 
:ClCH=CH2  +  Cl2  +  H2O   →   ClCH2CHO  +  2 HCl

வினைல் அசிடேட்டிலிருந்து  அல்லது அசிட்டால்டிகைடை கவனமாக குளோரினேற்றம் செய்வதன் மூலமும் இதை தயாரிக்கலாம். வினைல் அசிட்டேடை புரோமினேற்றம் செய்வதன்  மூலம் தொடர்புடைய புரோமோ அசிட்டால்டிகைடு தயாரிக்கப்படுகிறது. இது ஆல்ககாலின் முன்னிலையில் விரைவாக அசிட்டால்களை உருவாக்குகிறது.

குளோரோஃபார்ம், தொலுயீன் அல்லது கார்பன் டெட்ராகுளோரைடுடன் கொதிநிலை மாறா காய்ச்சி வடித்தல் மூலம் நீரேற்றிலிருந்து நீர் இல்லாத குளோரோ அசிட்டால்டிகைடு தயாரிக்கப்படுகிறது. நீரிலி நிலை குளோரோ அசிட்டால்டிகைடு தலைகீழாக பாலி அசிட்டால்களாக மாறுகிறது..

## மேற்கோள்கள்

பகுப்பு:ஆல்டிகைடுகள்
பகுப்பு:கரிமகுளோரைடுகள்
கான்சு ஆரோன்சன்

**கான்சு ஆரோன்சன்** (*Hans Aronson*; 28 நவம்பர் 1865&#x2D; மார்ச் 1919) ஒரு செருமன் குழந்தை மருத்துவர் மற்றும் நுண்ணுயிரியலாளர் ஆவார். நுண்ணுயிரியல் மற்றும் நோயெதிர்ப்புத் திறனுக்கான ஆரோன்சன் பரிசு இவரது விருப்பப்படி நிறுவப்பட்டது. இது 1921 முதல் வழங்கப்படுகிறது. 1970 முதல், இந்தப் பரிசு பெர்லின் பேரவையினால் வழங்கப்படுகிறது.

## ஆராய்ச்சி
ஆரோன்சன் கோனிக்சுபெர்க்கில் பிறந்தார். இவர் கோனிக்சுபெர்க் மற்றும் பெர்லினில் மருத்துவம் பயின்றார். மேலும் ஒரு மாணவராக, இவர் பால் எர்லிச் உதவியாளராக ஆனார். ஆரோன்சன் முக்கியமாக நுண்ணுயிரியலிலும் தெளியவியலிலும் ஆர்வமுடையவராக இருந்தார். 1886ஆம் ஆண்டில் பால் எர்லிச்சை தனது முனைவர் பட்ட ஆலோசகராகக் கொண்டு முனைவர் பட்டம் பெற்றார். 1890 முதல் 1891 வரை பெர்லின்-வெட்டிங்கில் உள்ள குழந்தைகள் மருத்துவமனையில் பணியாற்றினார். 1893ஆம் ஆண்டில், செரிங் ஏ. ஜியில் புதிதாக நிறுவப்பட்ட பாக்டீரியாலஜி துறையின் முதல் இயக்குநரானார். இங்கு திப்தீரியாவிற்கு எதிரான வணிக ரீதியாக தயாரிக்கப்பட்ட முதல் வெற்றிகரமான தொண்டை அழற்சி நோய் நஞ்செதிரி எதிர் ஊனீரை இவர் உருவாக்கினார். இது பெரும்பாலும் எமில் அடால்ப் வான் பெர்ரிங்கின் ஆய்வினை அடிப்படையாகக் கொண்டது. ஆனால் பெர்ரிங் ஆய்விற்குப் போட்டியாக உள்ளது. 1902ஆம் ஆண்டில், இசுட்ரெப்டோகாக்கசுக்கு எதிராக எதிர் ஊனீருக்கான ஒரு புதிய உற்பத்தி முறையை இவர் உருவாக்கினார். 1909ஆம் ஆண்டில் செரிங்கை விட்டு வெளியேறிய  தொண்டை அழற்சி, தொண்டை அடைப்பு நோய் எதிர்ப்பு மருந்து மற்றும் காசநோய் குறித்த தனது ஆராய்ச்சியைத் தொடர்ந்தார்.

## இறப்பு
ஆரோன்சன் திரெசுடனில் இறந்தார். பெர்லினில் உள்ள யூத வெய்சென்சி கல்லறையில் அடக்கம் செய்யப்பட்டார்.

## மேற்கோள்கள்

பகுப்பு:1865 பிறப்புகள்
பூபிசு ஓபிசுதோடான்

***பூபிசு ஓபிசுதோடான்*** (*Boophis opisthodon*) என்பது மான்டெல்லிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்ப மண்டல அல்லது வெப்பமண்டலம் ஈரமான தாழ் நிலக் காடுகள், சதுப்பு நிலங்கள், நன்னீர் சதுப்பு நிலங்கள், பெரிதும் சீரழிந்த காடுகள் ஆகும்.

## மேற்கோள்கள்

பகுப்பு:மடகாசுக்கர் உயிரினங்கள்
பகுப்பு:அகணிய உயிரிகள்
பகுப்பு:தவளைகள்
கங்கை வடிநிலம்

**கங்கை வடிநிலம்** (Ganges Delta) இதனை *கங்கை-பிரம்மபுத்திரா வடிநிலம்* என்றும் அழைப்பர். இவ்வடிநிலம் கிழக்கு இந்தியாவின் வங்காளப் பகுதிகளான இந்தியாவின் மேற்கு வங்காளம் மாநிலம் மற்றும் வங்காளதேசத்தில் அமைந்துள்ளது. இது உலகின் பெரிய வடிநிலங்களில் ஒன்றாகும்.கங்கை ஆறு, ஊக்லி ஆறு, பத்மா ஆறு, மேகனா ஆறு, பிரம்மபுத்திரா ஆறு முதலிய ஆறுகள் இவ்வடிநிலம் வழியாக வங்காள விரிகுடா கடலில் கலக்கிறது.

## புவியியல்
 

கங்கை வடிநிலத்தின் பரப்பளவு   அதிகாமானது மற்றும் இவ்வடிநிலத்தின் பெரும்பகுதிகள் வங்காளதேசம் மற்றும் மேற்கு வங்காளத்தில் அமைந்துள்ளது.திபெத், இந்தியா,  நேபாளம் மற்றும் பூடான் பகுதிகளிலிருந்து வரும் ஆற்று நீரின் 67% வங்காளதேசம் வழியாகவும்; 33% ஆற்று நீர் மேற்கு வங்காளம் வழியாக வங்காள விரிகுடாவில் கலக்கிறது. இவ்வடிநிலம் வண்டல் மண் கொண்டுள்ளதால், இவ்வடிநிலத்தில் பயிர்கள் செழிப்பாக வளர்கிறது. கங்கை-பிரம்மபுத்திரா வடிநிலப் பகுதிகளில் ஏற்படும் ஆற்று வெள்ளம் மற்றும் சூறாவளி புயல் மழை வெள்ளங்களால், மண் அரிப்பு ஏற்பட்டு, நிலப்பகுதிகள் தீவுகளாக காட்சியளிக்கிறது.

## மக்கள் தொகை
கங்கை-பிரம்மபுத்திரா வடிநிலப்பகுதிகளின் மக்கள் தொகை ஏறத்தாழ 280 மில்லியன் ஆகும். அதில் 180 மில்லியன் மக்கள் வங்காளதேசத்திலும்; 100 மில்லியன் மக்கள் மேற்கு வங்காள மாநிலத்திலும் உள்ளனர். இவ்வடிநிலப் பகுதிகளில் மக்கள்தொகை அடர்த்தி  மிகஅதிக அளவில் உள்ளது.

தென்மேற்கு பருவ மழை மற்றும் வடகிழக்கு பருவ மழையின் போது இவ்வடிநிலப் பகுதிகளின் ஆறுகளில் ஏற்படும் பலத்த மழை வெள்ளத்தால் வங்காளதேச மக்கள் பெரும் இன்னல் ஆளாவதுடன், மண் அரிப்பு ஏற்படுகிறது.

## காட்டுயிர்கள்
 
கங்கை-பிரம்மபுத்திரா வடிநிலப் பகுதியும், வங்காள விரிகுடாவை இணைக்கும் பகுதியில் உவர் நீர் கொண்ட  சுந்தரவன சதுப்பு நிலக்காடுகளில் வங்காளப் புலிகள், முதலைகள் போன்ற விலங்குகளும், சணல் தாவரங்களும், சதுப்பு நிலத் தாவரங்களும் அதிகம் உள்ளது. மேலும் இப்பகுதியில் மீன் பிடி தொழிலும் நடைபெறுகிறது.

## பொருளாதாரம்

கங்கை-பிரம்மபுத்திரா வடிநிலப் பகுதிகளில் நெல், கரும்பு, கோதுமை போன்ற தானியங்களை விளைவிப்பதுடன், ஆடு, மாடு போன்ற கால்நடை வளர்ப்புத் தொழில் மற்றும் மீன் பிடித் தொழில்களே இவ்வடிநில மக்களின் முதன்மை பொருளாதாரமாக உள்ளது. மேலும் சணல் செடிகளை வளர்த்து, சாக்குப் பைகள் உற்பத்தி செய்யப்படுகிறது.
## தட்ப வெப்பம்
கங்கை வடிநிலப் பகுதியில் ஆண்டுக்கு  வரை மழை பொழிகிறது. கோடையில் அதிக வெப்பமும்; குளிர்காலத்தில் மிதமாக குளிரும் உள்ளது.

### புயல்கள் மற்றும் வெள்ளம்
பொதுவாக இவ்வடிநிலப்பகுதிகளில் ஆண்டுதோறும் ஏற்படும் புயல் மற்றும் வெள்ளத்தால் பல மக்கள் கொல்லப்படுகின்றனர். 1970 போலா புயல் வெள்ளத்தால் 5,00,000 மக்கள் கொல்லப்பட்டனர் மற்றும் 1,00,000 மக்கள் காணமல் போயினர்.1991ஆம் ஆண்டில் உண்டான புயலில் 1,39,000 மக்கள் கொல்லப்பட்டனர் மற்றும் கணக்கற்றவர்கள் வீடுகள் இழந்தனர்.
## அடிக்குறிப்புக்ள்

## மேற்கோள்கள்

* 
* 
* 
* 

## வெளி இணைப்புகள்

* Ganges–Brahmaputra Delta
* The Golden Fibre Trade Centre: Ganges Delta: Most Fertile Land for Growing Raw Jute
* 

பகுப்பு:மேற்கு வங்காளப் புவியியல்
பகுப்பு:வங்காளதேசத்தின் புவியியல்
பகுப்பு:வடிநிலங்கள்
வெண்கண் ஒளிர் கண் தவளை

**வெண்கண் ஒளிர் கண் தவளை** (*White-lipped bright-eyed frog*)(*பூபிசு அல்பிலாப்ரிசு-Boophis albilabris*) என்பது *மான்டெல்லிடே* குடும்பத்தைச் சேர்ந்த ஒரு தவளை சிற்றினம் ஆகும். 

## விளக்கம்
வெண்கண் ஒளிர் கண் தவளை பெரிய அளவிலான மரத் தவளை ஆகும். ஆண் தவளை 73 மில்லி மீட்டர் வரையிலும், பெண் தவளை 81 மில்லி மீட்டர் வரையிலும் வளரக்கூடியது. பிற்பகுதி நிறம் பச்சை, பச்சை-சாம்பல் அல்லது பழுப்பு நிறத்திலும், சில நேரங்களில் பழுப்பு நிற புள்ளிகள் (குறிப்பாக பெண்களில்) கொண்டு காணப்படும். 

## வாழிடம்
வெண்கண் ஒளிர் கண் தவளை மடகாசுகரில் மட்டுமே காணப்படும் அகணிய உயிரி. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப அல்லது வெப்ப மண்டலம் ஈரமான மலைக் காடுகள், ஆறுகள், ஆற்றிடை வெளிகள் மற்றும் பெரிதும் பாதிக்கப்பட்ட காடுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:மடகாசுக்கர் உயிரினங்கள்
பகுப்பு:அகணிய உயிரிகள்
பகுப்பு:தவளைகள்
கொலம்பினா (புறா)

**கொலம்பினா** (*Columbina*) என்பது புதிய உலகில் வாழும் கொலம்பிடே குடும்பத்தைச் சேர்ந்த சிறிய புறாக்களின் பேரினமாகும். இவை தென் ஐக்கிய நாடுகளில் தென் அமெரிக்காவிலிருந்து நடு அமெரிக்காவிலும் தென் அமெரிக்காவில் பெரும்பகுதியிலும் காணப்படுகின்றன. கொலம்பினா புறாக்கள் பொதுவாக இணையாகவோ சிறிய மந்தைகளாகவோ காணப்படுகின்றன. பொதுவாக இவை திறந்த வெளிப்பகுதிகளில் காணப்படுகின்றன. இவை பழுப்பு நிறக் கருவிழிகள் மற்றும் இளஞ்சிவப்பு கால்களைக் கொண்டுள்ளன. பறக்கும் போது, சில சிற்றினங்களின் இறக்கைகளில் செம்பழுப்பு நிறத்தில் தனித்துவமான ஒளிர்தலைக் கொண்டுள்ளன. பிற சிற்றினங்கள் கருப்பு மற்றும் வெள்ளை இறக்கை வடிவங்களைக் கொண்டுள்ளன.

இந்தப் பேரினம் 1825ஆம் ஆண்டில் செருமன் இயற்கை ஆர்வலர் ஜோகன் பாப்டிசுட் வான் இசுபிக்சால் அறிமுகப்படுத்தப்பட்டது. இந்தப் பெயர் இலத்தீன் மொழியான *கொலம்பினசு* என்பதிலிருந்து வந்தது. இதன் பொருள் "புறா" அல்லது "புறா போன்றது" என்பதாகும். 1841ஆம் ஆண்டில் இங்கிலாந்து விலங்கியல் நிபுணர் ஜோர்ஜ் இராபர்ட் கிரே என்பவரால் இதன் மாதிரி இனம் *கொ. இசுட்ரெபிட்டான்சு* அறிவிக்கப்பட்டது. இந்த உயிரலகு இப்போது பிகுய் தரை புறா *கொலம்பினா இசுட்ரெபிடான்சு* சிற்றினத்தின் துணையினமாகக் கருதப்படுகிறது.

இப்பேரினத்தின் கீழ் ஒன்பது சிற்றினங்கள் உள்ளன.

* இன்கா புறா, *கொலம்பினா இன்கா*
* செதில் புறா, *கொலம்பினா இசுகம்மட்டா*
* தரை புறா, *கொலம்பினா பாசாரினா*
* வெண்மார்பு தரை புறா, *கொலம்பினா மினுட்டா*
* ஈக்வடோரிய தரை புறா, *கொலம்பினா பக்லி*
* ரூடி தரை புறா, *கொலம்பினா தல்பாக்கோட்டி*
* பிகுய் தரை புறா,*கொலம்பியா பிகுய்*
* குரோக்கிங் தரை புறா *கொலம்பினா குரூசியானா*
* நீலக் கண் தரை புறா, *கொலம்பினா சயனோபிசு*

## மேற்கோள்கள்

பகுப்பு:பறவைப் பேரினங்கள்
இ. இரவிக்குமார்

**இ. இரவிக்குமார்** (*E. Ravikumar*, இறப்பு:26, பெப்ரவரி, 2024) என்பவர் ஒரு இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டில் நடந்த சட்டமன்றத் தேர்தலில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

இரவிக்குமார் சென்னை மணலி புதுநகர் அருகே நாப்பாளையம் பகுதியை பூர்வீகமாக கொண்டவர். திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தார். 1991ஆம் ஆண்டில் நடந்த சட்டமன்றத் தேர்தல்களில், திருவள்ளுவர் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார். அதே காலகட்டத்தில் திண்டுக்கல் சட்டமன்றத் தொகுதி உறுப்பினராக இருந்த நிர்மலாவை திருமணம் செய்து கொண்டார். கட்சியில் திருவள்ளூர் வடக்கு மாவட்ட எம்.ஜி.ஆர் மன்ற இணைச் செயலாளராக இருந்தார்.

2024 பெப்ரவரி 26 அன்று இவர் ஒட்டிச் சென்ற மகிழுந்தில் ஏற்பட்ட விபத்தில் இறந்தார். உடன் பயணித்த அவரது மனைவி நிர்மலா படுகாயம் அடைந்தார்.

## மேற்கோள்கள்

பகுப்பு:1960 பிறப்புகள்
பகுப்பு:2024 இறப்புகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:திருவள்ளூர் மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
அரவாக் மக்கள்

**அரவாக் மக்கள்** (Arawak), அமெரிக்க முதற்குடிமக்களில் ஒரு இனக்குழுவினர் ஆவர்.. இம்மக்கள் தென் அமெரிக்கா முதல்  கரிபியன் தீவுகளின் பெரிய அண்டிலிசு மற்றும் சிறிய அண்டிலிசு வரை வாழ்கின்றனர். இம்மக்கள் அரவாக் மொழியை பேசுகின்றனர்..
## பெயர்

முதன்முதலாக கரிபியன் தீவுகளுக்கு முதலில் சென்ற எசுப்பானியா கடலோடிகள்,  நடபுறவுடன் பேசிய அரவாக் மக்களை, பிற இனக்குழுவினருடன் வேறுபடுத்தி காட்ட அரவாக் மக்கள் என்று பெயரிட்டனர்.

## வரலாறு
1492ஆம் ஆண்டில் ஸ்பானிய கடலோடிகள் முதன்முதலில் பகாமாசு, கியூபா, லா எசுப்பானியோலா (தற்கால டொமினிக்கன் குடியரசு மற்றும் வெர்ஜின் தீவுகள்) தீவுகளை அடைந்தனர். பின்னர் 1493ஆம் ஆண்டில் புவேர்ட்டோ ரிக்கோ தீவை அடைந்து அங்குள்ள தெனோ இன பூர்வகுடிப் பெண்கள் மீது பாலியல் துன்புறுத்தல்கள் செய்து, அடிமைப்படுத்தினர். 
## மேற்கோள்கள்

## ஆதாரங்கள்

* Jesse, C., (2000). *The Amerindians in St. Lucia (Iouanalao)*. St. Lucia: Archaeological and Historical Society.
* 
* Hofman, C. L., (1993). *The Native Population of Pre-columbian Saba. Part One. Pottery Styles and their Interpretations*. [PhD dissertation], Leiden: University of Leiden (Faculty of Archaeology).
* Haviser, J. B., (1987). *Amerindian cultural Geography on Curaçao*. [Unpublished PhD dissertation], Leiden: Faculty of Archaeology, Leiden University.
* 
* Joseph, P. Musée, C. Celma (ed.), (1968). "LГhomme Amérindien dans son environnement (quelques enseignements généraux)", In *Les Civilisations Amérindiennes des Petites Antilles, Fort-de-France: Départemental d’Archéologie Précolombienne et de Préhistoire.*
* Bullen, Ripley P., (1966). "Barbados and the Archeology of the Caribbean", *The Journal of the Barbados Museum and Historical Society,* 32.
* Haag, William G., (1964). *A Comparison of Arawak Sites in the Lesser Antilles*. Fort-de-France: *Proceedings of the First International Congress on Pre-Columbian Cultures of the Lesser Antilles,* pp.&nbsp;111–136
*Deutsche, Presse-Agentur. "Archeologist studies signs of ancient civilization in Amazon basin", *Science and Nature,* M&C, 08/02/2010. Web. 29 May 2011.
*
*
*

பகுப்பு:அமெரிக்கப் பழங்குடிகள்
பா. நிர்மலா

**பா. நிர்மலா** (*B. Nirmala*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் 1991 ஆம் ஆண்டில் நடந்த சட்டமன்றத் தேர்தலில், திண்டுக்கல் சட்டமன்றத் தொகுதியிலிருந்து, அண்ணா திராவிட முன்னேற்றக் கழக வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

1991 ஆண்டு திருவள்ளூர் சட்டமன்றத் தொகுதி உறுப்பினராக தேர்ந்தெடுக்கப்பட்டிருந்த இ. இரவிக்குமாரை நிர்மலா திருமணம் செய்து கொண்டார். இவர்கள் திருவள்ளூர் மாவட்டம், பொன்னேரி அருகே உள்ள திருவேங்கடாபுரம் பகுதியில் வசித்து வந்தனர்.

2014 பெப்ரவரி 26 அன்று இவரின் கணவர் இரவிக்குமார் ஒட்டிச் சென்ற மகிழுந்தில் ஏற்பட்ட விபத்தில் இறந்தார். உடன் பயணித்த  நிர்மலா படுகாயம் அடைந்தார்.

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:திண்டுக்கல் மாவட்ட மக்கள்
பகுப்பு:வாழும் மக்கள்
மலேசிய தொழில்நுட்ப பல்கலைக்கழகங்களின் வலையமைப்பு

**மலேசிய தொழில்நுட்ப பல்கலைக்கழகங்களின் வலையமைப்பு** (மலாய்: *Rangkaian Universiti-Universiti Teknikal Malaysia*; ஆங்கிலம்: *Malaysian Technical University Network*) (**MTUN**) என்பது மலேசியாவின் தொழில்நுட்ப பல்கலைக்கழகங்களின் ஒரு வலையமைப்பைக் குறிப்பிடுவதாகும். தற்போது மலேசியாவில் உள்ள நான்கு தொழில்நுட்ப பல்கலைக்கழகங்கள் இந்த வலையமைப்பில் உறுப்பியம் பெற்றுள்ளன.

முன்னர் இந்த அமைப்பு மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு *(Technical University College Network of Malaysia)* (**TUCN**) என்று அழைக்கப்பட்டது. இந்த அமைப்பு 2006-ஆம் ஆண்டில் அறிமுகம் செய்யப்பட்டது. 

## பொது

பிப்ரவரி 2007 இல், **மலேசிய தொழில்நுட்ப பல்கலைக்கழகக் கல்லூரிகளின் வலையமைப்பு** என்பது **மலேசிய தொழில்நுட்ப பல்கலைக்கழகங்களின் வலையமைப்பு** என மாற்றம் கண்டது.

2007-ஆம் ஆண்டில் மலேசியாவில் இயங்கிய நான்கு தொழில்நுட்பக் கல்லூரிகளின் தரநிலைகள், பல்கலைக்கழகத் தகுதிக்கு தரம் உயர்த்தப்பட்டதால், அவை ஒன்றிணைந்து இருந்த வலையமைப்பின் பெயரிலும் மாற்றம் ஏற்பட்டது.

## தொழில்நுட்ப பல்கலைக்கழகங்கள்

## மேலும் காண்க
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்

பகுப்பு:மலேசியப் பல்கலைக்கழகங்கள்
முதல் தொடர்பு (மானிடவியல்)

மானிடவியல் நோக்கில் **முதல் தொடர்பு** என்பது முன்பின் பார்த்திராத இரு வேறு இனக்குழுவினர் முதன்முதலாக சந்தித்துக் கொள்ளும் நிகழ்வாகும். 

இதற்கு சிறந்த எடுத்துக்காட்டு, எசுப்பானியா கடலோடிகளுக்கும்,   கரிபியன் தீவுகளின் அரவாக் பழங்குடி மக்களுக்கும்  முதன்முதலாக 1492ஆம் ஆண்டில் முதல் தொடர்பு ஏற்பட்டது. இந்த இரு இனக்குழுவினர் இதற்கு முன் சந்தித்துக் கொண்டதில்லை என்பது குறிப்பிடத்தக்கது. ஐரோப்பியர்கள், சிட்னி பகுதியில் முதன்முதலாக 1788ஆம் ஆண்டில் ஆஸ்திரேலியப் பூர்வகுடியினர்களுடன் முதல் தொடர்பு கொண்டனர்.
## குறிப்பிடத்தக்க எடுத்துக்காட்டுகள்

## இதனையும் காண்க
* தொடர்பற்ற மக்கள்
## மேற்கோள்கள்

பகுப்பு:மானிடவியல்
ராம் சந்திர பவுட்யால்

**ஆர். சி. பவுட்யால்** என்று அறியப்படும் **ராம் சந்திர பவுட்யால்** (*Ram Chandra Poudyal*, 1944–2024), என்பவர் சிக்கிம் மாநிலத்தைச் சேர்ந்த இந்திய அரசியல்வாதி ஆவார். இவர் மாநிலத்தின் அரசியல் நிலப்பரப்பில், குறிப்பாக சிக்கிம் இந்திய ஒன்றியத்துடன் ஒருங்கிணைக்கபட்ட பின்னணியிலும் அதைத் தொடர்ந்து அரசியலமைப்பு மற்றும் சட்ட முன்னேற்றங்களில் இவர் குறிப்பிடத்தக்க பங்கைக் கொண்டிருந்தார்.  1980 களின் பிற்பகுதியில் செயல்பட்ட  அரசியல் கட்சியான உதய சூரியன் கட்சியை (ஆர்எஸ்பி) நிறுவி வழிநடத்துவதில் இவர் மிகவும் முதன்மை இடத்தை வகித்தார்.

இந்திய ஒன்றியம் எதிர் ஆர். சி. பவுடியால் (1993) வழக்கிற்காக இவர் பிரபலமாக அறியபடுகிறார். அதில் இவர் சிக்கிம் சட்டமன்றத்தின் இட ஒதுக்கீடு கொள்கைகளை சவால் செய்தார். அதில்  பூட்டியா-லெப்சா சமூகத்தினருக்கான இட ஒதுக்கீடு பாரபட்சமானது என்றும் இந்திய அரசியலமைப்பின் கீழ் நியாயமான பிரதிநிதித்துவத்தின் கொள்கைகளை மீறுவதாகவும் இவர் வாதிட்டார்.  இருப்பினும் உச்சநீதிமன்றம், சிக்கிமின் தனித்துவமான வரலாற்று மற்றும் பண்பாட்டுச் சூழலை கருத்தில் கொண்டு, இடஒதுக்கீடை உறுதி செய்தது.

## தேர்தல் பதிவுகள்

; மாநில கவுன்சில் தேர்தல்

; சிக்கிம் சட்டமன்றம் தேர்தல்

## மேற்கோள்கள்

பகுப்பு:1940கள் பிறப்புகள்
பகுப்பு:இந்திய அரசியல்வாதிகள்
பகுப்பு:சிக்கிம் அரசியல்வாதிகள்
சீனோபிரைசு மாண்டிகோலா

**சீனோபிரைசு மோண்டிகோலா** (*Xenophrys monticola*) என்பது மெகோபிரைடே குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவில் மேற்கு வங்காளம் மற்றும் சிக்கிமிலும், நேபாளம் மற்றும் பூட்டானிலும் காணப்படுகிறது. இது *சீ. பர்வா* சிற்றினத்துடன் ஒத்த இனமாகக் கருதப்பட்டது. 

## மேற்கோள்கள்

பகுப்பு:இந்திய உயிரினங்கள்
பகுப்பு:தவளைகள்
அகமதாபாது மேற்கு மக்களவைத் தொகுதி

**அகமதாபாது மேற்கு மக்களவைத் தொகுதி** (*Ahmedabad West Lok Sabha constituency*) என்பது மேற்கு இந்தியாவில் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். 2008ஆம் ஆண்டில் நாடாளுமன்றத் தொகுதிகளின் எல்லை மறுநிர்ணயம் அமல்படுத்தப்பட்டதன் ஒரு பகுதியாக இந்தத் தொகுதி உருவாக்கப்பட்டது. இந்தத் தொகுதி பட்டியல் சாதியினருக்கு ஒதுக்கப்பட்டுள்ளது. இதன் பின்னர் முதன்முதலில் 2009-இல் தேர்தல் நடைபெற்றது. இத்தேர்தலில் போட்டியிட்டு வெற்றி பெற்ற பாரதிய ஜனதா கட்சி கிரிட் பிரேம்ஜிபாய் சோலங்கி மக்களவை உறுப்பினர் ஆனார். 2024ஆம் ஆண்டின் சமீபத்திய தேர்தல்களின் படி, தினேசு மக்வான இந்தத் தொகுதியின் தற்போதைய உறுப்பினராக உள்ளார்.

## சட்டமன்றப் பிரிவுகள்
2014ஆம் ஆண்டு நிலவரப்படி, அகமதாபாத் மேற்கு மக்களவைத் தொகுதியில் ஏழு சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

* 2008 வரை தேர்தல்கள் தொடர்பான விவரங்களுக்கு, அகமதாபாது நாடாளுமன்றத் தொகுதியைப் பார்க்கவும்.
* இந்தத் தொகுதி 2009 தேர்தல் மூலம் நடைமுறைக்கு வந்தது.

## தேர்தல் முடிவுகள்

### 2024

### 2019

 
 

### 2014

 
 

### 2009

 

## மேலும் காண்க

* அகமதாபாத் மாவட்டம்
* மக்களவை தொகுதிகளின் பட்டியல்

## மேற்கோள்கள்

பகுப்பு:குசராத்து மக்களவைத் தொகுதிகள்
மலேசிய மலாக்கா தொழில்நுட்ப பல்கலைக்கழகம்

{
  "type": "Feature",
  "geometry": { "type": "Point", "coordinates": [102.318333, 2.313889] },
  "properties": {
    "title": "Malaysian University",
    "marker-color": "228b22",
    "marker-size": "medium",
    "marker-symbol": "landmark"
  }
}
**மலேசிய மலாக்கா தொழில்நுட்ப பல்கலைக்கழகம்** (ஆங்கிலம்:(*Technical University of Malaysia, Malacca*; மலாய்: *Universiti Teknikal Malaysia Melaka*) (**UTeM**) என்பது மலேசியா, மலாக்கா, ஆங் துவா ஜெயா,  டுரியான் துங்கல் புறநகர்ப் பகுதியில் உள்ள ஒரு பொதுத்துறை பல்கலைக்கழகம்; மற்றும் பல்துறை தொழில்நுட்பப் பல்கலைக்கழகம் ஆகும். 

776 ஏக்கர் பர்ப்பளவைக் கொண்ட இந்தப் பல்கலைக்கழகம், தொடக்கத்தில் **மலேசிய தேசிய தொழில்நுட்ப பல்கலைக்கழகக் கல்லூரி** (ஆங்கிலம்:(*National Technical University College of Malaysia*; மலாய்: *Kolej Universiti Teknikal Kebangsaan Malaysia*) (**KUTKM**) எனும் பெயரில் நிறுவப்பட்டது. பின்னர் அதன் பெயர் மலேசிய மலாக்கா தொழில்நுட்ப பல்கலைக்கழகம் (ஆங்கிலம்: (*Technical University of Malaysia, Malacca*) என மாற்றப்பட்டது.

## பொது

இந்தப் பல்கலைக்கழகம்  மலேசியாவின் முதல் தொழில்நுட்ப பொது பல்கலைக்கழகம்; மற்றும் 14-ஆவது பொது பல்கலைக்கழகம் ஆகும். 2007-ஆம் ஆண்டில், முழு பல்கலைக்கழகத் தகுதிக்கு தரம் உயர்த்தப்பட்டது. மலேசிய தொழில்நுட்ப பல்கலைக்கழகங்களின் வலையமைப்பில் (*Malaysian Technical University Network*) (**MTUN**) ஓர் உறுப்பினராகவும் உள்ளது.

பல்கலைக்கழகம் மற்றும் பல்கலைக்கழகக் கல்லூரிச் சட்டம் 1971 (சட்டம் 30), பிரிவு 20-இன் கீழ், தோற்றுவிக்கப்பட்ட இந்தப் பல்கலைக்கழகம், மலேசியாவில் உயர்நிலைத் தொழில்நுட்பக் கல்விக்கான "நடைமுறை மற்றும் பயன்பாடு சார்ந்த" கற்பித்தல் மற்றும் கற்றல் முறையைப் பயன்படுத்துவதில் முன்னோடியாகக் கருதப்படுகிறது. 

## பல்கலைக்கழக வளாகம்
இரண்டு முதன்மை வளாகங்களில் எட்டு துறைகளில் கற்பிக்கப்படுகின்றன.

File:UTeM Main Campus .jpg|தலைமை வளாகம், டுரியான் துங்கல்
File:UTeM Technology Campus.jpg|தொழில்நுட்ப பயிற்சி வளாகம் ஆயர் குரோ


## புள்ளி விவரங்கள்
சான்று:

### மாணவர் எண்ணிக்கை
31 சூலை 2019 புள்ளி விவரங்கள்:

* 10,930 மாணவர்கள்
** 24 எந்திரவியல் பட்டயப் படிப்பு
** 688 முனைவர்- 403 பன்னாட்டு மாணவர்கள்
** 664 முதுகலை - 113 பன்னாட்டு மாணவர்கள்
** 8,383 இளங்கலை - 161 பன்னாட்டு மாணவர்கள்
** 1,171 பட்டயப் படிப்பு
* 26,418 பட்டதாரிகள் 2005 வரையில்

### கல்வித் திட்டங்கள்
செப்டம்பர் 2019 நிலவரப்படி, 86 கல்வித் திட்டங்களில் பயிற்சிகள் வழங்கப்படுகின்றன:

* 13 முனைவர் திட்டங்கள்
* 37 முதுநிலைத் திட்டங்கள்
* 29 இளங்கலைத் திட்டங்கள்
* 5 பட்டயத் திட்டங்கள்
* 2 புதிய இளங்கலைத் தொழில்நுட்பம்; செப்டம்பர் 2019-இல் அறிமுகப்படுத்தப்பட்ட திட்டங்கள்

## இணைப் பல்கலைக்கழ்கங்கள்

* மலேசிய துன் உசேன் ஓன் பல்கலைக்கழகம் (UTHM)
* மலேசிய பகாங் பல்கலைக்கழகம் (UMP)
* மலேசிய பெர்லிஸ் பல்கலைக்கழகம் (UniMAP)

## மேலும் காண்க
* மலேசியப் பல்கலைக்கழகங்களின் பட்டியல்

## மேற்கோள்கள்

## வெளி இணைப்புகள்
* 
* UTeM Library
* Vice Chancellor
* Official website - IPTA application 
* Education Malaysia
* Malaysian Qualifications Agency

பகுப்பு:மலேசியப் பல்கலைக்கழகங்கள்
பகுப்பு:மலாக்காவில் உள்ள பல்கலைக்கழகங்களும் கல்லூரிகளும்
ஓட்ரெலைட்டு

**ஓட்ரெலைட்டு** (''Ottrelite) என்பது (Mn,Fe,Mg)2Al4Si2O10(OH)4 என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். இதனுடைய அடர்த்தி 3.52 என்றும் ஒப்படர்த்தி 3.50 என்றும் கணக்கிடப்பட்டுள்ளது. பச்சை மற்றும் சாம்பல் நிறத்தில் காணப்படும் இக்கனிமத்தின் வழியாக ஒளி கசியும். மோவின் கடினத்தன்மை அளவுகோலில் இதன் கடினத்தன்மை 6-7 ஆகும்.

## மேற்கோள்கள்

## வெளி இணைப்புகள்

பகுப்பு:மாங்கனீசு(II) கனிமங்கள்
பகுப்பு:இரும்பு(II) கனிமங்கள்
பகுப்பு:மக்னீசியக் கனிமங்கள்
பகுப்பு:அலுமினியம் கனிமங்கள்
பகுப்பு:நெசோசிலிக்கேட்டுகள்
அகில இந்திய வழக்கறிஞர்கள் சங்கம்

**அகில இந்திய வழக்கறிஞர்கள் சங்கம்** (*Akhil Bharatiya Adhivakta Parishad*  (சுருக்கமாக:**ABAP**);ராஷ்டிரிய சுயம்சேவாக் சங்கத்தில் இணைக்கப்பட்ட இந்து சமய வழக்கறிஞர்கள் அமைப்பாகும். இது நாட்டின் அறிஞர்களுடன் இணக்கமாகவும், இந்திய மரபுகளுடன் இணக்கமாகவும் இருக்கும்" நீதித்துறை அமைப்பிற்காக வேலை செய்வதை நோக்கமாகக் கொண்டுள்ளது. இவ்வமைப்பை  தத்தோபந்த் பாபுராவ் தெங்காடி என்பவரால் 1992ஆம் ஆண்டில் புதுதில்லியில் நிறுவப்பட்டது. இதன் கிளைகள் அனைத்து இந்திய மாநிலங்களில் உள்ளது.

## மேற்கோள்கள்

 

பகுப்பு:ராஷ்டிரிய சுயம்சேவாக் சங்கத்தின் துணை அமைப்புகள்
மெட்ராஸ் பள்ளிக்கூடம்

**மெட்ராஸ் பள்ளிக்கூடம்** (*Madras School*) இந்தியாவின் *மெட்ராஸ் மாகாணம்* என அழைக்கப்பட்ட சென்னை மாகாணத்தில், 19ஆம் நூற்றாண்டின் முற்பகுதிகளில் (1808), நடுநிலைப் பள்ளிக்கூடங்களில் (Middle School) மூத்த மாணவர்கள், இளைய மாணவர்களுக்கு கல்வி கற்பிக்கும் முறை ஆகும். இந்தியாவின் மெட்ராஸ் மாகாணத்திற்கு வருகை தந்த *ஆண்ட்ரூ பெல்* எனும் கல்வியாளர், இப்பள்ளிக் கல்வி முறையை ஐக்கிய இராச்சியத்தில் அறிமுகப்படுத்த பரிந்துரை செய்தார்.

## மேற்கோள்கள்

பகுப்பு:இந்தியாவில் கல்வி
நெபெலைட்டு

**நெபெலைட்டு** (*Knebelite*) என்பது (Fe,Mn)2SiO4 என்ற அனுபவ வாய்ப்பாட்டால் அடையாளப்படுத்தப்படும் மாங்கனீசு கனிமம் ஆகும். பயலைட்டு-தெப்ரோயிட்டு கனிம வரிசையில் இது மாங்கனீசு வகை கனிமமாகும். அடர்பச்சை நிறத்தில் செஞ்சாய்சதுரப் படிகங்களாக நெபெலைட்டு உருவாகிறது. சுவீடன் நாட்டில் பல்வேறு இடங்களிலும் தென் ஆப்பிரிக்கா, உருசியா, பிரித்தானிய கொலம்பியா, நியூ ஆம்சையர் , உரோடு தீவு ஆகிய பகுதிகளில் நெபெலைட்டு கனிமம் காணப்படுகிறது.

## மேற்கோள்கள்

பகுப்பு:மாங்கனீசு(II) கனிமங்கள்
பகுப்பு:இரும்பு(II) கனிமங்கள்
பகுப்பு:நெசோசிலிக்கேட்டுகள்
பகுப்பு:சிலிக்கேட்டு கனிமங்கள்
சாகர் காந்த்ரே

**சாகர் ஈசுவர் காந்த்ரே** (*Sagar Eshwar Khandre*) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் கருநாடக மாநிலம் பால்கியைச் சேர்ந்தவர் ஆவார். இந்திய தேசிய காங்கிரசு கட்சியினை சார்ந்த காந்த்ரே 2024ஆம் ஆண்டு நடைபெற்ற இந்தியப் பொதுத் தேர்தலில் பீதர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:18ஆவது மக்களவை உறுப்பினர்கள்
பகுப்பு:1997 பிறப்புகள்
பகுப்பு:வாழும் மக்கள்
பகுப்பு:கர்நாடக அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
தினேசுபாய் கோதர்பாய் மக்வானா

**தினேசுபாய் கோதர்பாய் மக்வானா** (பிறப்பு 1969) என்பவர் இந்திய அரசியல்வாதியும் இந்தியாவின் பதினெட்டாவது மக்களவை உறுப்பினரும் ஆவார். மக்வானா குசராத்து மாநிலம் அகமதாபாது மேற்கு மக்களவைத் தொகுதிக்கு 2024ஆம் ஆண்டில் நடைபெற்ற இந்தியப் பொதுத் தேர்தலில் போட்டியிட்டு வெற்றிபெற்று மக்களவை உறுப்பினர் ஆவார். இவர் பாரதிய ஜனதா கட்சி உறுப்பினராவார்.

## மேற்கோள்கள்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:18ஆவது மக்களவை உறுப்பினர்கள்
நபாத்தியர்

**நபாத்தியர்** (*Nabataeans or *Nabateans*), தற்கால தெற்கு [[ஜோர்தான்]],  [[பலத்தீன் நாடு|பாலஸ்தீனப்]] பகுதிகளில் வாழ்ந்த பண்டைய [[அரேபியர்]] ஆவர்.. இவர்களது பெரும்பாலான குடியிருப்புகள் தற்கால [[பெட்ரா]] நகரத்தில் இருந்தது.

[[கிமு]] 4ஆம் நூற்றாண்டு முதல் இரண்டாம் நூற்றாண்டு வரை நபாத்தியர்களின் *'நபாத்திய  இராச்சியம்*' இருந்தது.நபாத்திய இராச்சியத்தின் தலைநகரம் [[பெட்ரா]] நகரம் ஆகும்.நபாத்திய இராச்சியத்தினர் [[பண்டைய அண்மை கிழக்கு|பண்டைய அண்மை கிழக்கில்]] நடைபெற்ற வணிகப் பாதைகளை கட்டுக்குள் கொண்டு வந்தனர். துவக்கத்தில் பழங்குடி சமயங்களை பின்பற்றிய நபாத்தியர்கள் [[பைசாந்தியப் பேரரசு]]  காலத்தில் கிறித்தவர்களாக மதம் மாற்றப்பட்டனர். 

கிபி 106ல் [[உரோமைப் பேரரசு|உரோமைப் பேரரசர்]] [[திராயான்|டிராஜன்]] நபாத்தியர்களை வென்று அவர்களது இராச்சியத்தை உரோமைப் பேரரசுடன் இணைத்தார். [[பைசாந்தியப் பேரரசு]] காலத்தில் பழங்குடி நபாத்தியர்களை கிறிஸ்தவ சமயத்திற்கு மாற்றப்பட்டனர். இசுலாமின் எழுச்சிக்குப் பின்னர் நபாத்தியர்கள் இசுலாமிய சமயத்திற்கு மாற்றப்பட்டனர்.




==மேற்கோள்கள்==


==ஆதாரம்==

* 
* 
* Healey, John F., *The Religion of the Nabataeans: A Conspectus* (Leiden, Brill, 2001) (Religions in the Graeco-Roman World, 136).
* 
* 
* "Nabat", *Encyclopedia of Islam*, Volume VII.
* 
* 


==வெளி இணைப்புகள்==
* [https://web.archive.org/web/20140824040018/http://mushecht.haifa.ac.il/michmanim/CatalogMenu_eng.aspx?id=30 Hecht Museum - Catalogues | The Nabateans in the Negev]
* [https://web.archive.org/web/20181120110215/http://mushecht.haifa.ac.il/archeology/ExhibitionC_eng.aspx?id=9 Hecht Museum - Exhibitions | The Nabateans in the Negev]
* [http://www.auac.ch/bns/bulletin/bulletin.html *The Bulletin of Nabataean Studies* online] —links on Petra and the Nabataeans
* [http://www.jewishencyclopedia.com/view.jsp?artid=6&letter=N NABATÆANS in the *Jewish Encyclopedia*]
* [https://web.archive.org/web/20070928014730/http://www.cincinnatiartmuseum.org/Search/CollectionResults.aspx?SearchString=Nabataean&Field=SearchAll Cincinnati Art Museum]—the only collection of ancient Nabataean art outside of Jordan
* [http://www.mnemotrix.com/adasr/arch.html Archaeological Studies]—Ancient Desert Agriculture Systems Revived (ADASR)
* [http://www.civilization.ca/cmc/exhibitions/cmc/petra/petra1e.shtml Petra: Lost City of Stone Exhibition]—Canadian Museum of Civilization
* [https://web.archive.org/web/20090816192721/http://www.bib-arch.org/e-features/petra.asp "Solving the Enigma of Petra and the Nabataeans"], *Biblical Archaeology Review''
* Nabataeans a nation civilization—Petra Crown
* Quellen zur Geschichte der Nabatäer—Ursula Hackl, Hanna Jenni, and Christoph Schneider

பகுப்பு:அராபிய மக்கள்
முல்லர் வரையன் பாம்பு

**முல்லர் வரையன் பாம்பு** (*லைகோடான் முல்லேரி-Lycodon muelleri*) என்பது கொலுபிரிடே குடும்பத்தைச் சேர்ந்த பாம்பு சிற்றினம் ஆகும்.

## பரவல்
லை. முல்லேரி பிலிப்பீன்சில் காணப்படுகிறது .

## மேற்கோள்கள்

பகுப்பு:பிலிப்பீனிய உயிரினங்கள்
பகுப்பு:பாம்புகள்
பகுப்பு:லைகோடான்